PATVIRTINTA

Kauno „Paparčio“ pradinės mokyklos

direktorės 2017 m. rugpjūčio 25 d.

įsakymu Nr. V-47

**Kauno „Paparčio“ pradinės mokyklos**

**Patyčių prevencijos ir intervencijos vykdymo**

**tvarkos aprašas**

1. **Bendrosios nuostatos**
2. Patyčių prevencijos ir intervencijos vykdymo Kauno „Paparčio“ pradinėje mokykloje tvarkos aprašo (toliau – tvarkos aprašas) paskirtis – padėti mokyklai užtikrinti sveiką, saugią, užkertančią kelią smurto, prievartos apraiškoms aplinką, kuri yra psichologiškai, dvasiškai ir fiziškai saugi.
3. Tvarkos aprašas nustato patyčių stebėsenos, prevencijos ir intervencijos vykdymą Kauno „Paparčio“ pradinėje mokykloje.
4. Tvarkos aprašas remiasi šiais principais:
	1. į patyčias būtina reaguoti nepriklausomai nuo jų turinio (dėl socialinės padėties, lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;
	2. kiekvienas mokyklos administracijos atstovas, mokytojas, švietimo pagalbos specialistas ar kitas darbuotojas, pastebėjęs ar sužinojęs apie patyčias, turi reaguoti ir stabdyti;
	3. veiksmų turi būti imamasi visais atvejais, nepriklausomai nuo pranešančiųjų apie patyčias amžiaus ir pareigų.
5. Visi mokyklos bendruomenės nariai – (administracijos atstovai, mokytojai, švietimo pagalbos specialistai, tėvai (globėjai, rūpintojai), kiti darbuotojai) turi būti supažindinti su mokyklos patyčių prevencijos ir intervencijos vykdymo tvarka, ją įgyvendinančiais dokumentais ir patvirtinti tai savo parašu, išskyrus mokinius.
6. Tvarkos apraše vartojamos sąvokos:
	1. patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui. Patyčios gali būti tiesioginės (atvirai puolant ir/ar užgauliojant) ir/ar netiesioginės (skaudinant be tiesioginės agresijos):

5.1.1. ž*odinės* patyčios: pravardžiavimas, grasinimas, ujimas, užgauliojimas, užkalbinėjimas, erzinimas, žeminimas ir kt.;

5.1.2. *fizinės* patyčios: mušimas, spardymas, spaudimas, dusinimas, užkabinėjimas, turtinė žala ir kt.;

5.1.3. *socialinės* patyčios: socialinė izoliacija arba tyčinė atskirtis, gandų skleidimas ir kt.;

5.1.4. *elektroninės* patyčios: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skleidimas, tapatybės pasisavinimas siekiant sugriauti gerą vardą arba santykius, pažeminti ir kt.

* 1. patyčias patiriantis *asmuo* – iš kurio yra tyčiojamasi;
	2. besityčiojantysis – mokinys ar suaugęs, inicijuojantis patyčias ir/ar prisidedantis prie jų;
	3. patyčių *stebėtojas* – asmuo, matantis ar žinantis apie patyčias;
	4. patyčių *prevencija* – veikla, skirta patyčių rizikai mažinti imantis mokyklos bendruomenės narių *švietimo, informavimo ir kitų priemonių*;
	5. patyčių *intervencija* – visuma priemonių, taikomų visiems patyčių dalyviams (patiriantiems, besityčiojantiems, stebėtojams), esant poreikiui *įtraukiant mokinių tėvus (globėjus, rūpintojus*);
	6. patyčių prevencijos ir intervencijos *stebėsena* – patyčių situacijos mokykloje stebėjimas renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolesnės raidos ir galimo poveikio prognozavimas.
1. Tvarkos aprašas parengtas vadovaujantis Jungtinių Tautų vaiko teisių konvencija, Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu, Lietuvos Respublikos vaiko teisių apsaugos pagrindų įstatymu, Lietuvos Respublikos vietos savivaldos įstatymu, kitais įstatymų įgyvendinamaisiais teisės aktais.
2. **Patyčių stebėsena ir prevencija mokykloje**
3. Patyčių prevencija ir intervencija yra svarbi mokyklos veiklos dalis, kurios planavimu, organizavimu ir stebėsena rūpinasi mokyklos vadovas, vaiko gerovės komisijos nariai, klasių auklėtojai, o dalyvauja mokyklos bendruomenės nariai.
4. Mokyklos *vadovas* yra atsakingas už Mokyklos tvarkos aprašo parengimą ir vykdymą, už stebėsenos rezultatais paremto kasmetinio mokyklos patyčių prevencijos priemonių plano parengimą, pristatymą mokyklos bendruomenei ir įvykdymą.
5. Patyčių prevencijos ir intervencijos vykdymo tvarkos įgyvendinimą koordinuoja ne mažiau kaip trys atsakingi asmenys. Mokyklos vadovas jais paskiria ir/ar 3 asmenis, kurie kasmet:
	1. inicijuoja anoniminę vaikų ir tėvų (globėjų, rūpintojų) apklausą ir apibendrina jos rezultatus;
	2. surenka apibendrintus duomenis iš klasių auklėtojai apie mokykloje vykstančias patyčias ir atlieka jų analizę kartą per pusmetį;
	3. remiantis apklausos ir pranešimų apie patyčias analizės duomenimis rengia patyčių prevencijos ir intervencijos *priemonių planą*;
	4. aptaria turimą informaciją, svarsto prevencijos ir intervencijos priemonių taikymo plano turinį vaiko gerovės komisijos posėdyje;
	5. teikia siūlymus mokyklos *vadovui* dėl patyčių prevencijos ir intervencijos priemonių įgyvendinimo mokykloje, mokyklos darbuotojų kvalifikacijos tobulinimo patyčių, prevencijos ar intervencijos srityje ir kitais klausimais;
	6. teikia siūlymus mokyklos *vadovui* dėl Mokyklos tvarkos aprašo patobulinimo;
	7. atlieka kitus mokyklos patyčių prevencijos ir intervencijos vykdymo tvarkoje numatytus veiksmus.
6. Klasės auklėtojai kasmet išanalizuoja ir apibendrina turimą informaciją apie patyčias, informuoja vaiko gerovės komisijos narius, apie prevencijos, intervencijos taikomų priemonių *rezultatus klasėje*, teikia kitą svarbią informaciją, susijusią su patyčiomis.
7. **Patyčių intervencija mokykloje**
8. Visais įtariamų ir realių patyčių atvejais kiekvienas mokyklos darbuotojas reaguodamas:

11.1. įsikiša įtarus ir/ar pastebėjus patyčias – nutraukia bet kokius tokį įtarimą keliančius veiksmus ir primena „5 žingsnelių“ taisyklę (1 priedas);

11.2. primena mokiniui, kuris tyčiojasi, mokyklos nuostatas ir elgesio taisykles;

esant pagalbos mokinio sveikatai ir gyvybei reikalingumui, kreipiasi į pagalbą galinčius suteikti asmenis (tėvus (globėjus, rūpintojus) ar mokyklos darbuotojus) ar institucijas (pvz., policija, greitoji pagalba);

11.3. informuoja klasės auklėtoją apie įtariamas ir/ar įvykusias patyčias;

11.4 atlieka kitus Mokyklos tvarkos apraše numatytus veiksmus.

1. Mokyklos darbuotojo veiksmai įtarus ir/ar pastebėjus elektronines patyčias ar gavus apie jas pranešimą:

12.1. išsaugo vykstančių elektroninių patyčių įrodymus ir nedelsiant imasi visų reikiamų priemonių elektroninėms patyčioms sustabdyti;

12.2. įvertina grėsmę mokiniui, jo sveikatai ir esant poreikiui kreipiasi į pagalbą galinčius suteikti asmenis (tėvus (globėjus, rūpintojus) ar mokyklos darbuotojus) ar institucijas (pvz., policija, greitoji pagalba);

12.3. surenka informaciją apie besityčiojančių tapatybę, dalyvių skaičių ir kitus galimai svarbius faktus;

12.4. informuoja klasės auklėtoją apie elektronines patyčias ir pateikia įrodymus (išsaugotą informaciją);

12.5. atlieka kitus Mokyklos tvarkos apraše numatytus veiksmus.

1. Klasės auklėtojas gavęs informaciją apie įtariamas ir/ar įvykusias patyčias:

13.1. užpildo pranešimo apie patyčias formą (2 priedas);

13.2. organizuoja individualius pokalbius su patyčių dalyviais, informuoja jų tėvus (globėjus, rūpintojus), esant poreikiui kviečia mokinių tėvus dalyvauti pokalbiuose;

13.3. atlieka kitus Mokyklos tvarkos apraše numatytus veiksmus.

1. Klasės auklėtojas nesiliaujant patyčioms ar esant sudėtingesniam patyčių atvejui kreipiasi į mokyklos vaiko gerovės komisiją ar konkrečius Mokyklos tvarkos apraše nurodytus asmenis ir perduoda surinktus faktus apie netinkamą elgesį.
2. Mokyklos vaiko gerovės komisija (ar konkretūs Mokyklos tvarkos apraše nurodyti asmenys) įvertinusi turimą informaciją:

15.1. numato veiksmų planą, supažindina su jo nevykdymo pasekmėmis skriaudėją ir jo tėvus (globėjus, rūpintojus) esant poreikiui koreguoja veiksmų planą;

15.2. informuoja mokyklos *vadovą* apie esamą situaciją;

15.3. atlieka kitus mokyklos tvarkos apraše numatytus veiksmus.

1. *Mokiniui* pasityčiojus iš *darbuotojo* asmuo pastebėjęs ir/ar įtaręs patyčias turi informuoti mokyklos *vadovą*, kuris imasi Mokyklos tvarkos apraše ar kituose mokyklos dokumentuose numatytų veiksmų.
2. *Darbuotojui* pasityčiojus iš *mokinio* asmuo pastebėjęs ir/ar įtaręs patyčias turi informuoti mokyklos *vadovą*, kuris imasi Mokyklos tvarkos apraše ar kituose mokyklos dokumentuose numatytų veiksmų
3. Mokyklos *vadovas*, sužinojęs apie mokyklos darbuotojo patiriamas patyčias arba mokyklos darbuotojo tyčiojimąsi, privalo nedelsiant imtis priemonių, numatytų Mokyklos tvarkos apraše.
4. Kitiems patyčių dalyviams pagal individualius poreikius mokykloje teikiama švietimo pagalbos specialistų ar pedagogų pagalba.
5. **BAIGIAMOSIOS NUOSTATOS**
6. Visi dokumentai, esantys mokykloje, ir duomenys, susiję su mokiniu ir jo asmeniniu gyvenimu, yra *konfidencialūs* ir naudojami tik tiek, kiek tai būtina atsakingiems fiziniams asmenims atlikti pavestas funkcijas, užtikrinti mokinio teises ir teisėtus interesus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Kauno „Paparčio“ pradinės mokyklos

Patyčių prevencijos ir intervencijos vykdymo tvarkos aprašo

1 priedas

**Jei susidūrei su patyčiomis papasakok suaugusiam!**

**Patyčios** – tai toks elgesys, kai vieni vaikai skaudina bei žemina kitus ir tą nemalonų elgesį kartoja, nors mato, kad kitam vaikui tai nepatinka. Taigi patyčios vyksta tuomet, kai kažkas nuolat:

* Kabinėjasi žodžiais ar veiksmais;
* Pravardžiuoja ar erzina;
* Stumdo ar kitokiais veiksmais užgauna;
* Gadina ar atiminėja kito daiktus – sąsiuvinius, knygas, pieštukus ar net pinigus;
* Apkalbinėja arba ignoruoja;
* Gąsdina ar grasina;
* Siuntinėja piktas, erzinančias SMS žinutes ar elektroninius laiškus.

Jei patiri patyčias – yra penki žingsneliai, kaip gali reaguoti į patiriamas patyčias. Jei neveikia pirmas žingsnelis ir patyčios kartojasi – pereik prie antrojo žingsnio. O jei ir po antrojo žingsnio patyčios nesiliauja – išbandyk trečią. Svarbu, kad netylėtum ir kreiptumeisi pagalbos.

|  |
| --- |
| **PATYČIOS GALI IR TURI LIAUTIS!** |
|  | **3. Sakyk:****„Liaukis, man nepatinka“** |  |
| **2. Sakyk:** **„Prašau liautis, tu mane skaudini“** |  | **4. Sakyk: „Liaukis arba aš pasakysiu mokytojai“** |
| 1. **Pasitrauk į šalį**
 |  | **5. Eik pas mokytoją (ar kitą suaugusįjį) ir pasakyk, kas atsitiko** |
| **Niekas neturi teisės iš tavęs ar kito vaiko tyčiotis!**Jei patiri patyčias ar stebi, kaip tyčiojamasi iš kito vaiko – **papasakok** apie tai suaugusiajam, kuriuo pasitiki! |

**Vaikų linija**

Pagalba vaikams ir paaugliams

telefonu: 116 111 kasdien nuo 11:00 – 12:00 val.

ir internetu [www.vaikulinija.lt](http://www.vaikulinija.lt)

PATVIRTINTA

Kauno „Paparčio“ pradinės mokyklos

Patyčių prevencijos ir intervencijos vykdymo tvarkos aprašo

2 priedas

**Kauno „Paparčio“ pradinė mokykla**

Įtariant patyčias vienas svarbiausių elementų yra tokio elgesio pasikartojimas. Žymėti pastebėtus faktus, kitų perduotą informaciją apie patyčias svarbu dėl šio reiškinio atskleidimo kitiems asmenims – vaikų tėvams, pedagogams ar esant poreikiui kitiems specialistams, taip pat dėl patyčių masto mažėjimo įvertinimo.

**Patyčios** – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui.

Pranešimo apie patyčias forma

|  |  |  |
| --- | --- | --- |
| Data |  |  |
| **Bendrieji duomenys** |  |  |
| Kas pranešė apie patyčias: |  |
| Kada įvyko patyčios (data, val.): |  |
| Kur įvyko patyčios: |  |
| Kokia patyčių forma naudota ar įtariama, kad buvo naudota (pažymėti): |
| 🗌 | **Fizinės:** vaiko užgauliojimas veiksmais (pargriovimas, įspyrimas, kumštelėjimas, spjaudymas, daiktų atiminėjimas ar gadinimas, plaukų pešiojimas ir pan.); |
| 🗌 | **Socialinės:** įvairūs gąsdinantys, bauginantys gestai, ignoravimas, siekiant parodyti, kad vaikas yra nepageidaujamas ar atstumiamas; |
| 🗌 | **Elektroninės:** patyčios, vykstančios elektroninėje erdvėje: socialiniuose tinkluose, kitose vietose internete, naudojant mobiliuosius telefonus (nemalonių žinučių arba elektroninių laiškų rašinėjimas, skaudinantis bendravimas pokalbių kambariuose, vaiko asmeninių gyvenimo detalių viešinimas, tapatybės pasisavinimas ir pan.); |
| 🗌 | **Kiti pastebėjimai** (įrašyti) |  |
| Ar yra žinoma apie tokio elgesio pasikartojimą: |  |
|  |
| **Duomenys apie patyčių dalyvius:** |
| Vaiko, patyrusio patyčias, vardas, pavardė, amžius, klasė |  |
| Vaiko/-ų, kuris/-ie tyčiojosi, vardas, pavardė, amžius, klasė |  |
| Vaiko/-ų, stebėjusio/-ių patyčias, vardas, pavardė, amžius, klasė |  |
| **Išsamesnė informacija apie įvykį ir planuojamus veiksmus:** |  |
|  |
|  |
|  |

|  |  |  |
| --- | --- | --- |
| Užpildžiusio asmens |  |  |
|  | vardas, pavardė | parašas |